ગુજરાતમાં પાટીદાર અનામત આંદોલન સમિતિના સુપ્રિમો હાર્દિક પટેલ સહિતના યુવા નેતાઓ ડોર ટુ ડોર પ્રચારમાં લાગ્યા છે અને પાટીદાર પરિવારોના ધરમાં જઇને તેમને 25મી ઓગષ્ટની ઘટના યાદ કરાવી એવું કહે છે કે- તમે કોઇને પણ મત આપ્યો ત્યારે આ દિવસની ઘટનાને યાદ કરીને આપજો. પાટીદાર યુવા આંદોલનકારી નેતાઓએ તેમના સમાજમાં ઇમોશનલ બનીને પ્રચાર શરૂ કર્યો છે. હાર્દિક પટેલે જાહેરાત કરી છે કે તે ભાજપ કે કોંગ્રેસ એમ કોઇ પાર્ટીમાં જોડાવાનો નથી પરંતુ ભાજપની સરકાર વિરૂદ્ધમાં પ્રચાર કરવાનો છે. હાર્દિકની સાથે જ મોટા થયેલા આંદોલનકારી ઠાકોર નેતા અલ્પેશ ઠાકોર તો કોંગ્રેસમાં ભળી ગયા છે અને રાહુલ ગાંધીને વારંવાર મળીને માર્ગદર્શન આપે છે. એવી જ રીતે જીજ્ઞેશ મેવાણી પણ કોંગ્રેસને મદદ કરી રહ્યા છે. આ ત્રણ નેતાઓના કારણે ભાજપને તેની ચૂંટણી સ્ટેટેજીમાં છેલ્લી ઘડી સુધી પરિવર્તન કરવું પડશે તેવું લાગી રહ્યું છે. ભાજપને કોંગ્રેસનો ડર નથી પરંતુ થ્રી ઇડિટ્સની જેવા આ ત્રણેય યુવા નેતાઓનો ડર છે.